L 28/18
MT
Il-Ġurnal Uffiċjali tal-Unjoni Ewropea
31.1.2023
Artikolu 10 Limiti tal-isforz tas-sajd fid-diviżjoni 7e tal-ICES 1.
Għall-perjodu msemmi fil-punt (b) tal-Artikolu 1(2), l-aspetti tekniċi tad-drittijiet u tal-obbligi għall-ġestjoni tal-istokk tal-lingwata fid-diviżjoni 7e tal-ICES huma stabbiliti fl-Anness II. 2.
Fuq talba ta’ Stat Membru f’konformità mal-punt 7.4 tal-Anness II, il-Kummissjoni tista’ tadotta att ta’ implimentazzjoni li permezz tiegħu talloka lil dak l-Istat Membru numru ta’ jiem fuq il-baħar minbarra dawk imsemmija fil-punt 5 tal-Anness II, li matulhom jista’ jawtorizza bastiment tas-sajd taħt il-bandiera tiegħu sabiex ikun preżenti fiddiviżjoni 7e tal-ICES meta jkun qiegħed iġorr abbord kwalunkwe rkaptu regolat.
Il-Kummissjoni għandha tadotta att ta’ implimentazzjoni f’konformità mal-proċedura tal-eżami msemmija fl-Artikolu 57(2). 3.
Fuq talba ta’ Stat Membru, il-Kummissjoni tista’ tadotta att ta’ implimentazzjoni li bih talloka lil dak l-Istat Membru massimu ta’ tlett ijiem bejn l-1 ta’ Frar 2023 u l-31 ta’ Jannar 2024, minbarra dawk imsemmija fil-punt 5 tal-Anness II, li fih bastiment tas-sajd jista’ jkun preżenti fid-diviżjoni 7e tal-ICES abbażi ta’ programm imtejjeb ta’ kopertura talosservaturi xjentifiċi, kif imsemmi fil-punt 8.1 tal-Anness II.
Hija għandha tagħmel tali allokazzjoni abbażi taddeskrizzjoni sottomessa minn dak l-Istat Membru f’konformità mal-punt 8.3 tal-Anness II u wara konsultazzjoni malSTECF.
Dak l-att ta’ implimentazzjoni għandu jiġi adottat f’konformità mal-proċedura ta’ eżami msemmija fl-Artikolu 57(2).
Artikolu 11 Miżuri għas-sajd tal-ispnott fid-diviżjonijiet 4b, 4c u 6a tal-ICES u s-subżona 7 tal-ICES 1.
Għandu jkun ipprojbit għall-bastimenti tas-sajd tal-Unjoni, kif ukoll għal kwalunkwe tip ta’ sajd kummerċjali minn fuq ix-xatt, li jistadu għall-ispnott (Dicentrarchus labrax) fid-diviżjonijiet 4b u 4c tal-ICES u fis-subżona 7 tal-ICES jew li jżommu abbord, jittrażbordaw, jirrilokaw jew iħottu l-art l-ispnott li jinqabad f’dik iż-żona. 2.
Il-projbizzjoni stabbilita fil-paragrafu 1 ma għandhiex tapplika għall-qabdiet aċċessorji tal-ispnott f’attivitajiet ta’ sajd kummerċjali bix-xbieki fuq l-art.
Din l-eżenzjoni tapplika għal numri storiċi ta’ xbieki tax-xtut stabbiliti fil-livelli ta’ qabel l-2017.
L-attivitajiet ta’ sajd bix-xbieki kummerċjali mix-xatt ma għandux ikollhom l-ispnott fil-mira tagħhom u jistgħu jinħattu l-art biss qabdiet aċċessorji inevitabbli tal-ispnott. 3.
B’deroga mill-paragrafu 1, f’Jannar 2023 u mill-1 ta’ April sal-31 ta’ Diċembru 2023, il-bastimenti tas-sajd tal-Unjoni fid-diviżjonijiet 4b, 4c, 7d, 7e, 7f u 7h tal-ICES jistgħu jistadu għal, iżommu abbord, jittrażbordaw, jirrilokaw jew iħottu l-art l-ispnott maqbud f’dik iż-żona bl-irkapti li ġejjin u fil-limiti segwenti: (a) bl-użu ta’ xbieki tat-tkarkir tal-qiegħ (33), għal qabdiet aċċessorji inevitabbli li ma jaqbżux it-3.8 tunnellati għal kull bastiment tas-sajd u fis-sena u 5 % tal-piż tal-qabdiet totali ta’ organiżmi tal-baħar abbord li jinqabdu mill-bastiment tas-sajd ikkonċernat għal kull vjaġġ tas-sajd; (b) bl-użu ta’ tartaruni (34), għal qabdiet aċċessorji inevitabbli li ma jaqbżux it-3,8 tunnellati għal kull bastiment tas-sajd u fis-sena u 5 % tal-piż tal-qabdiet totali ta’ organiżmi tal-baħar abbord li jinqabdu mill-bastiment tas-sajd għal kull vjaġġ tas-sajd; (c) bl-użu ta’ snanar u xolfa (35), li ma jaqbżux 6,2 tunnellati għal kull bastiment tas-sajd; (d) bl-użu ta’ għeżula fissi (36), għal qabdiet aċċessorji inevitabbli ta’ mhux aktar minn 1,6 tunnellati għal kull bastiment tassajd.
Id-derogi stabbiliti fl-ewwel subparagrafu, il-punt (c), għandhom japplikaw għall-bastimenti tas-sajd tal-Unjoni li jkunu rreġistraw qabdiet tal-ispnott bl-użu ta’ snanar u xolfa fil-perjodu mill-1 ta’ Lulju 2015 sat-30 ta’ Settembru 2016.
(33) (34) (35) (36)
It-tipi kollha ta’ xbieki tat-tkarkir tal-qiegħ (OTB, OTT, PTB, TBB, TBN, TBS u TB).
It-tipi kollha ta’ tartaruni (SSC, SDN, SPR, SV, SB u SX).
Is-sajd kollu bil-konzijiet jew bil-bastun u x-xlief jew bil-qasba u x-xlief (LHP, LHM, LLD, LL, LTL, LX u LLS).
L-għeżula fissi u n-nases kollha (GTR, GNS, GNC, FYK, FPN u FIX).